|  |  |
| --- | --- |
| **5. NAPIREND** | **Ügyiratszám** BSZ/2103- /2023. |

**ELŐTERJESZTÉS**

a Képviselő-testület **2023. február 6-i** nyilvános ülésére

|  |  |
| --- | --- |
| **Tárgy:** | **Döntéshozatal a külterületi utak fejlesztése kapcsán indított beszerzési eljárások tárgyában** |
| **Előterjesztő:** | Bíró Imre polgármester |
| **Előkészítette:** | dr. Kiss Balázs Tamás aljegyző |

**TISZTELT KÉPVISELŐ-TESTÜLET!**

A beszerzési szabályzatnak megfelelően a polgármester előkészítette, a hivatal pedig lefolytatta a lentebb részletezett beszerzési eljárásokat a tárgy szerinti beszerzésekre. A beérkezett ajánlatok bontására 2023. január 31. napján került sor.

A beszerzés tárgyában beérkezett ajánlatok összesítése:

**1./ A műszaki ellenőr beszerzése tárgyában beérkezett ajánlatok összesítése:**

|  |  |  |  |
| --- | --- | --- | --- |
| **Ajánlattevő neve:** | **Beck Mérnöki Menedzsment Kft.** | **Konstruktív Mérnöki Iroda Kft.** | **Kreatívterv Kft.** |
| **Beérkezett árajánlat (nettó)** | 900.000 Ft | 800.000 Ft | 950.000 Ft |
| **Beérkezett árajánlat (bruttó)** | 1.143.000 Ft | 1.016.000 Ft | 1.206.500 Ft |

A fentiek alapján a legalacsonyabb árat tartalmazó ajánlat az **Konstruktív Mérnöki Iroda Kft. bruttó 1.016.000 Ft** összegű árajánlata.

**2./ A projektmenedzsment beszerzése tárgyában beérkezett ajánlatok összesítése:**

|  |  |  |  |
| --- | --- | --- | --- |
| **Ajánlattevő neve:** | **AAI Tender Kft.** | **DBL Hungary Kft.** | **Pro Veszprém Kft.** |
| **Beérkezett árajánlat (nettó)** | 1.120.000 Ft | 1.050.000 Ft | 900.000 Ft |
| **Beérkezett árajánlat (bruttó)** | 1.422.400 Ft | 1.333.500 Ft | 1.143.000 Ft |

A fentiek alapján a legalacsonyabb árat tartalmazó ajánlat a **Pro Veszprém Kft. bruttó 1.143.000 Ft** összegű árajánlata.

**3./ A közbeszerzési szakértő beszerzése tárgyában beérkezett ajánlatok összesítése:**

|  |  |  |  |
| --- | --- | --- | --- |
| **Ajánlattevő neve:** | **Békési Csaba „e.v.”** | **Dr. Dóka Zsolt egyéni ügyvéd** | **Firmiter Hanga Kft.** |
| **Beérkezett árajánlat (nettó)** | 820.000 Ft | *„nem tett ajánlatot”* | 600.000 Ft |
| **Beérkezett árajánlat (bruttó)** | 820.000 Ft | *„nem tett ajánlatot”* | 762.000 Ft |

Tekintettel arra, hogy a pályázat kiírója elvárja a három érvényes ajánlat beérkezését, így ebben az esetben javaslom az eljárás eredménytelenné nyilvánítását és megismétlését.

Kérem a Tisztelt Képviselő-testületet, hogy az előterjesztést megvitatni és a határozati javaslatot elfogadni szíveskedjen.

|  |  |
| --- | --- |
|  | **HATÁROZATI JAVASLAT****I.**Balatonszepezd Község Önkormányzata Képviselő-testülete a Vidékfejlesztési Program keretén belül kiírt *„Külterületi helyi közutak fejlesztése”* című projekt megvalósítása céljából a műszaki ellenőr beszerzése tárgyában a **Konstruktív Mérnöki Iroda Kft.** bruttó **1.016.000 Ft** összegű árajánlatát elfogadja.A szükséges forrást a 2023. évi költségvetésről szóló önkormányzati rendelet terhére biztosítja.Felhatalmazza a polgármestert a szerződés megkötésére és az egyéb szükséges intézkedések megtételére.**Határidő:** azonnal**Felelős:** polgármester |
|  | **II.**Balatonszepezd Község Önkormányzata Képviselő-testülete a Vidékfejlesztési Program keretén belül kiírt *„Külterületi helyi közutak fejlesztése”* című projekt megvalósítása céljából a projektmenedzsmentbeszerzése tárgyában a **Pro Veszprém Kft.** bruttó **1.143.000 Ft** összegű árajánlatát elfogadja.A szükséges forrást a 2023. évi költségvetésről szóló önkormányzati rendelet terhére biztosítja.Felhatalmazza a polgármestert a szerződés megkötésére és az egyéb szükséges intézkedések megtételére.**Határidő:** azonnal**Felelős:** polgármester |
|  | **III.**Balatonszepezd Község Önkormányzata Képviselő-testülete a Vidékfejlesztési Program keretén belül kiírt *„Külterületi helyi közutak fejlesztése”* című projekt megvalósítása céljából a közbeszerzési szakértő beszerzése tárgyában lefolytatott beszerzési eljárást **eredménytelennek nyilvánítja és azt megismétli**. |

Balatonszepezd, 2023. január 31.

 **Bíró Imre**

polgármester